Bible Education Center
Digital Library
But seek ye first the kingdom of God, and his righteousness; and all these things shall be added unto you. (Matt. 6:33)
Anya iti dapat pammatian ti maysa a Kristiano?
CBM
Anya iti dapat pammatian ti maysa a Kristiano?
LIBRO NGA MANGITURONG TI BIAG
No nabasam atoy nga basbasain ket matarusam no aniaman iti imbagbaga ti Biblia maipanggip dagitoy sumarsaruno nga saludsod:
1. Ampay nga dawatik ti pammati dagiti Kristiyano idi umun-una nga panawen?
2. Anya iti pampamatian dagiti Kristiyano idi umun-una nga panawen?
3. No madi isursuro ti simbaan dagiti pampammatian dagiti Kristiyano, anya iti dapat ko nga aramiden?
1. AMPAY NGA DAWATIK TI PAMMATI DAGIT KRISTIYANO IDI UMUN-UNA NGA PANAWEN?
Napateg ti dagiti Kristiyano idi ika-21 a siglo nga agparparyasda iti pammati idi umun-una nga panawen. Ampay? Dagiti Kristiyano idi umun-una a sangagasot nga tawen ket naasidegda idi panawen a nangiyadal ni Jesucristo, “iti Evanghelio ti Pagarian ti Dios”. No kayat tayo iti uminon ti nalitnaw nga danom idiay karayan dapat tayo nga umasidig ken birukin adiay pag-gapgapuan iti nanalini
Kalilinisan nga danom. Ammo tayo iti kaadaywan ti danom, iti rugit ket makaapekto iti kinalinis ti danom. Paryas met laing iti pankatarus ti panagisuro iti Biblia. Ni Jesus suna iti pagap-gapuan ti kalilinisan nga danom. No umasideg tayo kinyana iti dagiti isursurona, ket matartarusan tayo nga permi. Dagiti apostol nga ni Pedro kinni Pablo ket nabiagda ti paryas nga panawen kinni Jesus. Madi tayo nga nagkamali no mamatmati tayo dagijay isursuroda. Nakalidliday dagijay agisursuro tatta ngamen maminsada laing isuro dagijay adal idi umun-una.
2. ANYA ITI PAMPAMMATIAN DAGITI KRISTIYANO IDI UMUN-UNA NGA PANAWEN?
Dapat tayo nga suriin adiay imbaga ni Pedro, idi nalpas nga ummuli ni Jesus idiay langit. Imbagana idiay Dagiti Aramid 2: 14-47 no aniaman iti pammatian ti maysa nga Kristiyano. 2:23 Ni Jesus madi natay iti disgracia. Atoy ket maysa ti plano ti Dios a ni Jesus nga Anakna nga awan ti basolna, ket dapat na nga ited ti biagna tapno maisalakanna dagiti managdakes. Ngamen ti basol ni Adan, naited iti Dios ti parusa nga pannakapatay manipud ti henerasyon dagiti tattao. Ni Jesus, maipanggip ti biagna nga awan basolna, ket naaramidna nga possible nga maikkan tayo ti biag nga agnanayon dagijay mamatmati kinyana ken dagijay agtalinaed ti bilbilin ti Dios. 2:24-28 Ni Jesus ket agbiyabiag suna iti perpekto nga panagbiag, pinagbiag suna ti Dios idi natay. Ni Ari a David, sangaribu pay nga tawen bago ni Jesus, maysa metlang suna a mammadto. Namadto suna iti pannakapatay ken panagungarna nga ulit ni Jesus. Imbaga ni David maipanggip kinni Jesus, Iti Dios ket madi nak a baybay-an ti kararwak iti Hades (pagipunpunan), uray no anusan iti Nasantoan a makita iti panagrunot ko”. (Dagiti Salmo 16:10).
Natay ni Jesus ken inkalida isuna idiay pagipunpunan. Pinagungar met laing iti Dios (panagunar nga ulit). Inikkan ti Dios isuna iti imortal nga bagi. (maysa nga madi matmatay). Napateg nga kitain a saan nga imbaga ti Biblia nga adda bagi ni Jesus a madi matmatay idi napan suna idiay langit idi natay, Dayta ket maysa nga imbagbaga laing dagiti Griego, saan nga imbaga ti Biblia. Ni Jesus adda latta bagina. Agbalin suna nga mangan, maiggaman ket maamwan, ti bagina a madi matmatay nga estadona. 2:29-36 Ni Ari a David ket ay-ayaten suna iti Dios. Ngem imbaga ni Pedro kadatayo a ni David ket “paryasda nga natay ken naikali”. Dayta iti panapanan tayo amin. Madi insuro ni Pedro a ni David ket adda iti bagina nga madi matmatay. Iti nam-namain ti Kristiyano ket no agsubli ni Jesus idiay langit, ken pagungarin na ulit dagiti natay. Ikkanna isuda ida iti bagi nga madi matmatay dagijay sumursurot ken nagtalinaed kinkuana a parpayas ti bagina. Insaad ti Dios nga “Isaadnanto ti maysa kadagiti kaputotanna iti tronona (ni David)”. “Sarsaritaen ni David ti panagungar ni Cristo, a saanto a mabaybay-an idiay Hades (ti tanem/pagipunpunan), ken saannanto a makita ti panagrupsa”. Isu a napan met ni Jesus idiay Hades (tanem/pagipunpunan) idi natay, madi a langit. Pinagungar ti Dios ti bagina manipud iti tanem. Kitaen tayo nga agtugaw ni Jesus iti trono ni David. Ayanna adiay? Idiay Jerusalem, ili ti Israel. Agsublinto ni Jesus tapno agbalin a pudno nga Ari iti lubong. Iti Pagarian ti Dios ket ditoy daga, madi ti langit. Umayto ni Jesus tapno alaenna ti pagarianna. Dagijay nagtalinaed a nasantoan(dagijay namatmati kenkuana) ket mabiagda nga agnanayon. Agturaydanto a kadua ni Jesus kadagiti tattao ti lubong iti pagarianna. Inlawlawag ni Pedro nga ibaga kadatayo ti padto ni David nga agtugawto ni Jesus iti makannawan ti ima ti Dios (no sadino ti ayanna tatta nga aldaw). Nupay kasta, dayta ket agingga a pagbalinen ti Dios dagiti kabusor ni Jesus a pagbatayan ti sakana. Kalpasan dayta, ibaon ti Dios ni Cristo nga agbalin nga ari ti lubong(Dagiti Aramid 3:19-21). Impalagip ni Pedro kadagiti tattao, “nga inaramid ti Dios nga Apo ken Cristo a ni Jesus nga inlansayo iti krus”. Dagiti tattao kaadwan ket madanaganda launay idi naawatanda nga suda ket timmulongda tapno patayinda ni Jesus nga Anak ti Dios. Nagsaludsodda ida iti napateg nga saludsod, “anya iti dapat me nga aramiden?” Imbaga ni Pedro kadakuada, “Agbabawikayo ket agpabautizar kayo, tunggal maysa kadakayo, iti nagan ni Jesucristo para iti pannakapakawan dagiti basolyo”. Lagipen a dagiti nataengan suda iti nagsaludsod iti saludsod nga “ana iti aramidenme? ” Iti bautizar dagiti Kristiyano ket para dagiti nataengan a tao nga napili nga sumurot kinni Jesus ken agbabaliw dagiti basbasolda. Iti pagwarsi warsi ti danom ti dagiti ub-ubbing(panagbuniag) ket madi isursuro ti Biblia.
Dagitoy sumarsarono nga insuro ni Pedro nga dapat surutin ti maysa nga adalan ni Jesus:
l Ni Jesucristo ket Anak ti Dios.
l Nabbiyag suna nga awan ti basolna ken natay para kadatayo.
l Naiyapan suna ti Hades(pagipunpunan) idi natay suna.
l Pinagungar ti Dios ni Jesus manipud kadagiti natay.
l Iti imortal a kasasaadna, adda pay laeng bagi ni Jesus.
l Ni Jesus napn suna sadi langit tapno agtugaw suna ti maykannawan ti Dios.
l Agsubli suna ditoy lubong tapno agbalin suna nga ari idiay trono ni David idiay Jerusalem.
l Dagiti Kristiyano ket dapat mamatmati kinni Jesus, agbabaliw, ken agpabautizar.
l Dapat suda nga agurnongda tapno lagipenda ni Jesus babaen ti “panangpisi iti tinapay”.
l Dapat mamatmatida ti Daan a Tulag na atoy ket naaramid ti pannakabalin ti Dios.
No aw-awagin tayo ti sarili a Kristiyano, dapat a mamatmati tayo dagiti nakasurat idiay ngato. Iti sao nga Kristiyano ket nagamit laeng ti tallo nga beses ti Baro a Tulag. Anya ti naamwan tayo maipanggip kadakwada? Dagiti Aramid 11:19-26 Dapat dagiti Kristiyano ket natalinaed ken adda natibker a magun-od, (v.23 iti desisyon ti pusom agtalinaed ka kinni Apo). Atoy ket seryoso nga saad. Dapatda met nga ited dagiti pampammatianda iti tunggal maysa ti mayat a dumngeg. Dagiti Aramid 26:19-28 Imbaga ni Pablo kinni Ari nga Agripa ken Governador ti Romano a ni Festo nga: Dagiti Kristiyano ket dapat nga “agbabawi ken agsublida iti Dios”. (v.20) Dapat suda mamatmati ti Kasuratan ti Daan a Tulag. Dapat nga agsaoda kadagiti sasao a pudno ken kinaalumamay. Nagungar ni Jesus manipud kadagiti natay. Isu ti immuna a nakaala iti biag nga agnanayon. Mabalin a nagsagaba dagiti Kristiyano gapu iti pammatida kenni Jesucristo. Agsubli ni Jesus tapno ocomanna dagiti mamatmati ti Dios ken dagiti responsable kenkuana. Amin dagitoy nga pammagmaga ket makatulong tapno matarusan no aniaman ti pampammatian dagiti Kristiyano ken kasatno suda aggaraw. Amin nga dagitoy ket isursuro ni Pedro idiay Dagiti Aramid 2.
3.NO MADI ISURSURO TI SIMBAAN DAGITI PAMPAMMATIAN DAGITI KRISTIYANO, ANA DAPAT ARAMIDEK?
Ti Dagiti Aramid 18:24-28, maamwan tayo maipanggip ti maysa nga Hudyo a naganna Apollos. Isu ket maysa a naregta a manangaskasaba ngem naawatanna laeng ti sagmamano kadagiti banag a maipanggip ti pammati ti maysa a Kristiyano. Okey kadi dayta? Madi. Ni Aquila kinni Priscilla, suda ket natarusanda nga permi, ken naisuroda kinyada ti dalan ti Dios. Manipud daytoy a pangyarigan, agbalinka a nasiriban a makikadua iti grupo kadagiti Kristiyano nga nakadawat ti insakto nga pammati ti dagiti Kristiyano idi umuna a panawen. Siguradoak nga nadawat dagiti Christadelphian am-amin nga dagitoy a pammati. Anya pay ti napatpateg ngem ti pammati, ken pinagisuro, iti nainsakto nga evangelio nga insuro ni Jesus, ni Pedro, kenni Pablo? No aramidem dagitoy iturong naka ti biag nga agnanayon idiay Pagarian ti Dios.
kor_Hang zho_Hans eng_Latn ilo_Latn bug_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn